
DODATAK  ZA PACIJENTA: 

1. Šećerna bolest: šta je u stvari i do čega može da dovede 

· Šećerna bolest je hronično oboljenje koje se ispoljava povišenim nivoom šećera u krvi ali obuhvata veliki broj važnih poremećaja korišćenja hranljivih materija (tj. metabolizma) u organizmu. 

· Insulin, hormon koji luči gušterača, je vrlo važan za nastanak šećerne bolesti jer su njegov nedostatak ili smanjeno delovanje u osnovi ovog oboljenja. 

· Porast nivoa šećera u krvi našte, pre doručka, izmeren u dva različita dana, preko 7 mmol/l je dovoljan za postavljanje dijagnoze šećerne bolesti a u nedovoljno jasnim situacijama se radi test opterećenja šećerom. 

· Ukupan broj obolelih od šećerne bolesti je svuda u velikom porastu pa je tako u svetu 2006 godine bilo 230 miliona obolelih, a u narednih 20 godina taj broj će porasti na 350 miliona 

· Šećerna bolest  je tihi ubica 

· Svakih 10 sekundi jedna osoba umre zbog uzroka povezanih sa dijabetesom 

· Dijabetes ubija isto toliko osoba svake godine kao HIV/AIDS 

· Tip 1 šećerne bolesti: organizam uopšte ne stvara insulin, obično se javlja kod dece i kod mladih, ali se može javiti i u kasnijim godinama života. 

· Tip 2 šećerne bolesti: vaš organizam stvara insulin, ali ne dovoljno i on ne deluje kao kod zdravih, a često je udružen sa gojaznošću. 

· Gestacijski dijabetes: oblik šećerne bolesti koji se ispoljava samo u toku trudnoće. 

· Šećerna bolest može dati sledeće komplikacije: poremećaj vida do slepila, popuštanje i prestanak rada bubrega, srčani udar, moždani udar, promene na stopalu do gangrene, oštećenje nerava i dr. 

· Šećerna bolest je vodeći uzrok srčanog udara, moždanog udara, slepila, amputacije i popuštanja funkcije bubrega. 

· Šećerna bolest se može uspešno kontrolisati i značajno smanjiti rizik za nastanak komplikacija. 

· Tip 2 šećerne bolesti se može prevenirati. 

2. Dobra regulacija šećerne bolesti: koji su pokazatelji 

· Pokazatelji regulacije šećerne bolesti su: 

· nivo šećera u krvi našte, pre glavnih obroka i 1.5-2 sata posle obroka (dnevni profil šećera u krvi) i nivo glikoziliranog hemoglobina (HbA1c) 

· nivo masnoća (lipida) u krvi (ukupni holesterol, HDL, LDL, trigliceridi) 

· nivo krvnog pritiska. 

· Dnevni profil šećera u krvi obuhvata merenja u sledeća vremena: nakon buđenja (našte), pre i 1.5-2h posle glavnih obroka, u 24h i 03h 

· Preporučene, ciljne vrednosti nivoa šećera kod pacijenata sa tipom 1 šećerne bolesti pre doručka, našte su <6.5 mmol/l, a 1.5-2h nakon obroka <9 mmol/l 

· Preporučene, ciljne vrednosti nivoa šećera kod pacijenata sa tipom 2 šećerne bolesti pre doručka, našte su ≤5.5 mmol/l, a 1.5-2h nakon obroka do 7.5 mmol/l. 

· HbA1c je pokazatelj kontrole šećerne bolesti za poslednja 3 meseca. 

· Kontrola HbA1c minimalno 2x godišnje kod pacijenata sa stabilnom kontrolom šećerne bolesti 

· Preporučena ciljna vrednost HbA1c u tipu 1 šećerne bolesti je < 7%, uz izbegavanje epizoda niskog nivoa šećera u krvi. 

· Preporučena ciljna vrednost HbA1c u tipu 2 šećerne bolesti je < 6,5%, uz izbegavanje epizoda niskog nivoa šećera u krvi. 

· Kontrola HbA1c, svaka 3 meseca ili češće ukoliko nije postignuta optimalna kontrola šećerne bolesti ili ukoliko je promenjena vrsta ili režim terapije šećerne bolesti. 

· Preporučene vrednosti nivoa masnoća u krvi su: ukupni holesterol <4,8 mmol/l, HDL > 1,2 mmol/l, LDL < 2,6 mmol/l i trigliceridi < 1,7 mmol/l. 

· Preporučena vrednost arterijskog pritiska je  < 130/80 mmHg. 

3. Ishrana i kretanje u šećernoj bolesti 

· Edukacija o promeni načina ishrane, redovnosti obroka, veličini porcije i načinu pripreme hrane je neophodna za uspešno lečenje šećerne bolesti 

· Pravilna ishrana obezbeđuje odgovarajući unos energetskih i gradivnih materija, smanjuje simptome šećerne bolesti, obezbeđuje željenu  telesnu težinu, i prevenira pojavu kasnih komplikacija šećerne bolesti 

· Potrebno je jesti manje porcije hrane, ali češće u toku dana tako da postoje 3 glavna obroka: doručak, ručak i večera i 2-3 užinine između obroka, ali bez povećenja unosa hrane sa povećanjem broja obroka 

· Pravilan raspored i veličina obroka obezbediće kontrolu osećaja gladi i sprečiće prekomerno uzimanje hrane tokom glavnog obroka 

· Plan dijete zavisi od: 

· individualne psihosocijalne i fizičke sposobnosti 

· godina života 

· pola 

· načina života 

· socijalnog, ekonomskog i kulturološkog statusa 

· prethodnih navika u ishrani 

· motivacije za uspešnim lečenjem 

· Standardna, savremena dijeta za šećernu bolest: ukupni kalorijski unos od 25 kcal/kg optimalne telesne težine, ugljeni hidrati 50-65%, masti 20-30% (sa unosom manje od 10% zasićenih masnih kiselina, polinezasićenih masnih kiselina ≤10% , mononezasićenih masnih kiselina >10%, holesterola manje od 300mg/dan), proteini 10-20% (0,8g/kg telesne težine/dan), soli manje od 3 grama dnevno, dijetetska vlakna (ukupno 20-35g/dan a solubilna 10-25gr/dan). 

· Energetski unos je potrebno smanjiti ukoliko je cilj redukcija telesne težine, a povećati tokom trudnoće i dojenja, intenzivnog fizičkog rada, kao i tokom oporavka od teških bolesti. 

· Voće je zdravo, ali sadrži šećer, ne unositi više od 2-3 porcije voća u toku dana. Voće koje treba izbegavati su: grožđe, banane i sušeno voće: sušene šljive, grožđe, urme i smokve, s obzirom da su veoma bogate šećerom. 

· Mleko i mlečni proizvodi treba da budu sa niskim sadržajem masnoća. 

· Upotreba atestiranih veštačkih zaslađivača ne utiče na nivo šećera u krvi, zbog čega mogu biti korišćeni u ishrani umesto šećera. Neophodno je izbegavati hranu zaslađenu sorbitolom i fruktozom, s obzirom da oni utiču na nivo šećera u krvi. 

· Potrebno je ograničiti unos bezalkoholnih pića jer često sadrže šećer i ograničiti po pravilu samo na  napitke posebno pripremljene za pacijente sa šećernom bolešću. 

· Kolači, keks i slatkiši nisu prihvatljivi za obolele od šećerne bolesti. 

· Povrće treba da čini važan deo obroka, pri čemu je prihvatljivo povrće sa dosta vlakana i celuloze (boranija, kupus, kelj i sl), dok treba ograničiti unos povrća bogatog skrobom (krompir, grašak i sl). 

· Koristiti hleb po pravilu od celog zrna žitarica i u oganičenoj količini 

· Savetuje se posnije meso (do 10% masnoća), kao što je piletina, teletina i sl.  

· Preporučuje se korišćenje ribe u ishrani, i to posebno plave, morske ribe. 

· Unos alkohola u šećernoj bolesti se izrazito ne preporučuje. 

· Fizičku aktivnost sprovoditi redovno, po mogućstvu svakodnevno u trajanju od najmanje 30 minuta. 

· Vrstu fizičke aktivnosti odabrati prema sopstvenom izboru, (šetnja, trčanje, vožnja bicikla, plivanje ili timski sportovi), ali ovoj aktivnosti posvetiti posebno vreme u toku dana. 

· Fizička aktivnost treba da bude usmerena tako da obezbediti optimalno lečenje, posebno primenu lekova, kao i da poboljša kondiciju organizma. 

· Fizičku aktivnost treba sprovoditi u dogovoru sa zdravstvenim profesionalcem i u skladu sa stanjem organizma i postojanjem komplikacija šećernje bolesti.  Pri sprovodjenju svake fizičke aktivnosti treba da postoji period pripreme, period intenzovne aktivnosti i završni period adaptacije.

4. Nivo šećera u krvi: šta je cilj i kako se meri 

· Aparati za određivanje nivoa šećera u krvi su pouzdan metod za procenu kontrole šećerne bolesti i obezbeđuju redovnu kontrolu nivoa šećera u krvi u ambulantnim uslovima. 

· Određivanje nivoa šećera u krvi je veoma važno, s obzirom da nije moguće odrediti nivo šećera u krvi prema tome kako se osećamo. 

· Samokontrolom i beleženjem izmerenih vrednosti nivoa šećera u krvi pacijent ima uvid u kontrolu šećerne bolesti. 

· Na osnovu dnevnika samokontrole pacijent može proceniti neophodnost usklađenosti dijetetskog režima ishrane, fizičke aktivnosti i primenjene terapije šećerne bolesti. 

· Preporuka za pacijente u zavisnosti od vrste terapije: 

· na terapiji tabletama: dnevni profil šećera 1x mesečno, u međuvremenu određivati nivo šećera našte najmanje još 1x nedeljno 

· kombinovana terapija tablete+insulin ili samo terapija insulinom (2 doze dnevno): dnevni profil šećera 1x nedeljno, u međuvremenu određivati nivo šećera našte najmanje još 1x nedeljno 

· intenzivirana insulinska terapija (3-4 dnevne doze insulina): dnevni profil šećera najmanje 2x nedeljno, u međuvremenu određivati nivo šećera našte najmanje još 1x nedeljno 

· Ukoliko je izmereni nivo šećera van preporučenih vrednosti, potrebno je analizirati razloge za to, korigovati ishranu ili fizičku aktivnost. Ukoliko ovo ne dovede do željenih rezultata potrebno je konsultovati lekara ili medicinsku sestru. 

· Određivanje prisustva šećera u urinu, glikozurija, može biti samo orijentaciono i prema tome se ne može podešavati terapija   

· Određivanje acetona u urinu, ketonurija, radi se u uslovima postojanja visokog nivoa šećera u krvi, >15 mmol/l, tokom akutne bolesti kod pacijenata sa tipom 1 šećerne bolesti, ili kod pacijenata sa tipom 2 šećerne bolesti u uslovima postojanja druge akutne bolesti. 
5. Lečenje insulinom: šta su ciljevi i kako se mogu postići 
· Cilj terapije insulinom je nadoknada oštećenog i/ili nedovoljnog delovanja insulina u organizmu 

· Insulinska terapija se prilagođava svakom pojedinačnom pacijentu. Od čega ona zavisi ? 

· od tipa šećerne bolesti, 

· kako je šećerna bolest regulisana 

· od mogućnosti i spremnosti da se pacijent obuči za davanje insulina 

· od životnog stila 

· od mogućnosti da sprovodi samokontrole šećera 

· od uzrasta 

· Izbor preparata insulina obavlja lekar na osnovu uvida u lečenje. Lečenje se po pravilu započinje humanim insulinima, a u slučaju neuspeha terapije ovom vrstom insulina mogu se primeniti insulinski analozi 

· U pacijenata sa tipom 1 šećerne bolesti primenjuje se po pravilu režim intenzivirane insulinske terapije sa 4 dnevne doze insulina, a u slučaju neuspeha ove terapije može se preći na lečenje insulinskom pumpom 

· U pacijenata sa tipom 2 šećerne bolesti primenjuje se po pravilu režim sa 1 ili 2 dnevne doze insulina, uz nastavak i modifikaciju terapije tabletama 

· Početna doza i vrsta insulina će zavisiti od : 

· telesne težine 

· uzrasta 

· tipa i trajanja šećerne bolesti  

· ciljeva regulacije šećerne bolesti  

· Šta je neophodno da pacijent zna o podešavanju doze insulina? 

· Doza insulina se koriguje svaka 2-3 dana  

· Registrujte prvo sve niske vrednosti šećera u toku dana i noći  

· Zatim u konsultaciji sa lekarom odredite ciljnu vrednost šećera našte 

· Doza insulina se ne podešava, odnosno ne smanjuje ili ne povećava za više od 2-4 jedinice ili za 10% 

· Strah od uboda iglom je uobičajen, ali je fobija od igle veoma retka pojava 

· Određivanja nivoa šećera iz prsta je bolnije nego davanje insulina u potkožno tkivo!

6. Lečenje insulinom: kako se priprema, ubrizgava i čuva insulin 

· Insulin se pre upotrebe čuva u frižideru, na +4C i ne sme se zamrzavati 

· Pre davanja neophodno je izvaditi insulin iz frižidera, da bi bio bar 30 minuta na sobnoj temparaturi. 

· Igle su za jednokratnu upotrebu  

· Penovi su veoma jednostavni za upotrebu i omogućavaju precizno doziranje, ali je potrebno proučiti njihovo korišćenje pre prve primene 

· Insulin se daje u potkožno tkivo 

· Brzodelujući humani insulini se daju 30 minuta pre obroka 

· Brzodelujući insulinski analozi se daju neposredno pre obroka, a izuzetno se može dati i posle obroka (po dogovoru sa lekarom) 

· Srednjedelujući humani insulini, mešavine humanih insulina, srednjedelujući i bifazni insulinski analozi se daju pre obroka ili pre spavanja po dogovoru sa lekarom 

7. Dijabetesno stopalo: kako se leči a kako sprečava 

· Dijabetesno stopalo se može sprečiti ranim prepoznavanjem i brzim lečenjem početnih promena na stopalima 

· Zapamtite, osobe sa oštećenjem nerava u šećernoj bolesti ne osećaju bol ! 

· Svakodnevno pregledajte stopala pod dobrim svetlom 

· Potrebna je svakodnevna higijena sa pranjem stopala mlakom vodom i sapunom, a nakon toga obavezno posušite posebno prostore izmedju prstiju stopala 

· Mažite stopala svakodnevbno hidratantnim neparfimisanim kremama 

· Ne dopuštajte da nokti suviše porastu, secite nokte poprečno i ne ostavljajte oštre ivice noktiju 

· Nikada ne hodajte bosonogi 

· Čarape: najbolje vunene ili pamučne, odgovarajuće veličine, da ne stežu, dokolenice se ne preporučuju  

· Cipele: dovoljno široke u prednjem delu, da ne stežu, oprez pri kupovini cipela! 

· Ne koristite termofore, elektično ćebe i druga grejna tela da ugrejete stopala 

· Opreznost ako registrujete žuljeve, zanoktice, urasle nokte, kurije oči, čukljeve, deformisane zglobove ili ranice na stopalu 

· Izbegavajte stavljanje lekovitih biljaka i melema 

· Kada primetite i najmanju ranu na stopalu obavezno se javite svom lekaru 

· Lečenje razvijenog dijabetesnog stopala je vrlo komplikovano, mnogo komplikovanije od prevencije, i o njemu može odlučivati samo lekar 

Prisustvo ranica,  plikova, modrica ili drugih  neuobičajenih  pojava  


· 
8. Kako živeti sa šećernom bolešću 

· Važno je da pacijent shvati da on nije isključen iz normalnog života i da u uslovima dobre kontrole bolesti može nastaviti najveći deo svojih dotadašnjih aktivnosti 

· Svaki pacijent sa šećernom bolešću treba da ima uslove da sprovodi lečenje svoje bolesti u životnoj i radnoj sredini što se posebno odnosi na primenu odgovarajuće ishrane, fizičke aktivnosti i insulinske terapije 

· Šećerna bolest nije prepreka za trudnoću 

· Za uspešnu trudnoću u šećernoj bolesti je izuzetno važno da ona bude planirana, i da u vreme začeća i dalje tokom trudnoće šećerna bolest bude pod striktnom kontrolom 

· Šećerna bolest nije sama po sebi prepreka za intenzivnu fizičku aktivnost i bavljenje sportom kod mladih 

· Intenzivna fizička aktivnost i bavljenje sportom zahtevaju dodatnu kontrolu bolesti u saradnji sa lekarom 

· Pre odlaska na putovanje potrebna je posebna priprema koja se zasniva na planu da se održi redovan raspored primene dijete, fizičke aktivnosti i naročito insulinske terapije. U slučaju pormene vremenskih zona treba se konsultovati sa lekarom i napraviti poseban proračun (posebno rasporeda davanja insulina) u cilju što brže stabilizacije terapije na završnoj destinaciji 

· Pre odlaska na odmor, mesto odmora se može izabrati prema sopstvenom afinitetu, ali je poželjno da nije previše daleko od mesta na kome se može dobiti lekarska pomoć. 

· Obevezno u ručni prtljag staviti lekove i insulin, trake i aparat za samokontrolu šećera u krvi, a sa sobom poneti i slatke namirnice za slučaj pada šećera u krvi (hipoglikemije) 

· Treba obratiti pažnju da plivanje, duge šetnje i druge intenzivnije fizičke aktivnosti koje se sprovode u toku odmora ubrzavaju apsorpciju insulina i često dovode do hipoglikemije

EDUKACIJA O STOPALU


-uputstvo za pacijente-





  Faktori rizika





Kupujte obuću u poslepodnevnim satima


Novu obuću prvih dana nosite po kući 2-3h


Naka bude od prirodnih materijala, sa ne


   suviše visokom potpeticom


Pre obuvanja proverite unutrašnjost cipela


Menjajte čarape svaki dan; neka budu od


   prirodnih materijala i neka ne stežu


Ne hodajte bosi


Ne obuvajte cipele na bosu nogu


Ne nosite sandale


Nemojte sediti prekrštenih nogu


Ne odstranjujte sami žuljeve, kurje oči,


   zadebljale nokte


Ne mažite stopala antireumatskim i


   protivupalnim kremama.





OBRATITE SE VAŠEM


IZABARANOM LEKARU





Pregledajte stopala svaki dan uz pomoć ogledala pri dobrom osvetlenju.


Ako ne možete sami pregledati stopalo, zamolite nekoga da to učini umesto Vas   neknenekog�a da to učini umjesto Vas.





ŠTA (NE) ČINITI





ŠTA (NE) ČINITI








Perite noge u vodi tempe-


   rature tela svaki dan, ne 


   duže od 10 min.


Kožu posušite mekanim 


   peškirom


Upotrebljavajte blage,


   neutralne sapune


Ako su Vam suva  stopala 


   upotrebite hidratantnu


   kremu, ali ne između


   prstiju


Nokte režite ravno,


   vlastitim makazicama sa


   zaobljenim vrhovima





Nega stopala








DA





DA





Neravne, zadebljale, lomljive nokte





Prisustvo svraba, crvenila, pukotina između prstiju





Prisustvo ranica,  plikova, modrica ili drugih neuobičajenih  pojava








Prisustvo otoka, crvenila, osećaja topline ili hladnoće u stopalu





Ako primjetite    





Ako imate:


deformacije stopala


povremeno šepanje


bolna stopala





Samopregled stopala








Pregledajte:





boju i temperaturu kože i nižeg dijela potkolenice


prisustvo drugih


    promena na koži


prostor između prstiju


nokte











Visok nivo šećera u krvi


   (natašte >10 mmol/L)


Pušenje


Fizička neaktivnost


Povišen krvni pritisak


Problemi sa cirkulacijom


Povišen nivo masnoća 


   u krvi 





Obratite se Vašem izabranom lekaru





Prisutan bilo koji faktor rizika

